b'\n_START_ARTICLE_\nSommerfugl (TV-serie)\n_START_PARAGRAPH_\nSommerfugl var en norsk s\xc3\xa5peserie som gikk p\xc3\xa5 TV 2 i 1996. Hovedrollene ble spilt av Kjetil Harket (bror av Morten Harket) og Beate Halkjelsvik (som det pene og tekkelige s\xc3\xb8skenparet Tine og Anders). Ellers var det bare ukjent skuespillere med. Undertittelen til serien var \xc2\xabNorsk dramaserie om to s\xc3\xb8sken som er p\xc3\xa5 vei til \xc3\xa5 bli voksne i Oslo i 1995\xc2\xbb._NEWLINE_Serien hadde premiere 14. januar 1996 og ble sendt s\xc3\xb8ndager kl 20.30 p\xc3\xa5 TV2. Det ble bare laget og sendt 12 episoder pga. av lave seertall.\n_START_SECTION_\nHandling\n_START_PARAGRAPH_\nSerien var lagt til et mote- og designmilj\xc3\xb8 i en norsk storby, der unge vakre mennesker treffes og intrigeres over en lav sko. Serien hadde samme mal som eksempelvis Melrose Place og Helene og gutta, og rollene innehas av unge norske amat\xc3\xb8rskuespillere._NEWLINE_Hovedpersonen er 19 \xc3\xa5r gamle Tine Nordheim, som kommer fra en alminnelig familie p\xc3\xa5 T\xc3\xa5sen. Tine og hennes 26 \xc3\xa5r gamle storebror Anders bor sammen med foreldrene Marit og Kjell. Anders er kj\xc3\xa6reste med den snobbete og bortskjemte Celine, som Tine har sv\xc3\xa6rt lite til overs for._NEWLINE_Tine g\xc3\xa5r siste \xc3\xa5ret p\xc3\xa5 videreg\xc3\xa5ende, men er m\xc3\xb8kklei skolen og dr\xc3\xb8mmer om \xc3\xa5 bli motedesigner. Etter at hun vinner en designkonkurranse blir hun overlykkelig og vil slutte p\xc3\xa5 skolen, men kommer da i en voldsom konflikt med sin mor, som har store planer for Tines utdannelse. Etter en voldsom krangel r\xc3\xb8mmer en rasende Tine hjemmefra, og kameraten H\xc3\xa5kon hjelper henne med et midlertidig sted \xc3\xa5 bo \xe2\x80\x93 i katakombene, som er \xc3\xb8vingslokalet til H\xc3\xa5kons band. Dette er imidlertid lite popul\xc3\xa6rt blant de andre bandmedlemmene, som ikke \xc3\xb8nsker \xc3\xa5 ha Tine boende der._NEWLINE_Det utspiller seg ogs\xc3\xa5 en rekke konflikter rundt Celine. Ekskj\xc3\xa6resten hennes, Peter, har nemlig fortsatt et godt \xc3\xb8ye til henne \xe2\x80\x93 men ogs\xc3\xa5 til Celines mor. Peters hensikter er imidlertid uedle da det f\xc3\xb8rst og fremst er damenes penger han er ute etter.\n_START_SECTION_\nBak serien\n_START_PARAGRAPH_\nBak \xc2\xabSommerfugl\xc2\xbb sto den franske produsenten Jean Fran\xc3\xa7ois Nebell og selskapet Litteris Production._NEWLINE_I mars samme \xc3\xa5r gikk Jean Francois Nebels selskap konkurs p\xc3\xa5 grunn av lave seertall for Sommerfugl og at hans forrige serie, Sett p\xc3\xa5 maken ble tatt av sendeskjema etter bare en episode.\n_START_SECTION_\nKritikerslakt\n_START_PARAGRAPH_\nSommerfugl ble av mange utpekt som \xc3\xa5rets kalkun og ble karakterisert som \xc2\xaben serie som mangler b\xc3\xa5de instruksjon og intelligens\xc2\xbb.\n_START_SECTION_\nUverdige arbeidsbetingelser\n_START_PARAGRAPH_\nDet ble senere kjent og rettet kritikk mot at skuespillerne i serien bare fikk 14 kroner timen, samt minimum ti timers jobb daglig, overtid uten kompensasjon, uholdbare forhold under opptakene og taushetsplikt om kontraktene . Arbeidsvillk\xc3\xa5rene f\xc3\xb8rte til sterke reaksjoner mot TV2 fra en rekke skuespillere, og enkelte tok til orde for \xc3\xa5 boikotte kanalen . I februar gikk Axel Hveding i Wegelius TV ut og sa at Jean Fran\xc3\xa7ois Nebell i Litteris Production sverter hele det norske TV-produksjonsmilj\xc3\xb8et. Han pekte spesielt p\xc3\xa5 forholdene i kontraktene som binder skuespillere til \xc3\xa5 gi ham 30 prosent provisjon av fortjenesten i tre \xc3\xa5r .'